Kule bliznakinje-obeležje pop kulture
Za trideset godina, bile su prikazane u više od 1 000 filmova, postavši tako simbol Njujorka i čitave Amerike
Kada je američki heroj, Supermen 1978. otkrio istinu i uspostavio pravdu u Metropolisu, čitav svet je posmatrao. U tom, prvom filmu u serijalu o Supermenu, u pozadini Kristofera Riva, čoveka od čelika sa crvenim plaštom, bile su Kule bliznakinje Svetskog trgovinskog centra. Filmski kritičar Dejvid Sterit je godinama živeo pored Kula bliznakinja. Sterit kaže da ih je ta veličina učinila vrlo primetnim. Zgrade se jasno vide u drami “Volstrit” i na početku filma “Lomača taštine” Brajana de Palme. Teme oba filma su arogancija i pohlepa Volstrita 1980-ih. Majk Nikols je 1987. u filmu “Zaposlena devojka” takođe predstavio Kule bliznakinje kao centar moći. Ali ovde, zgrade su postale simbol ženske moći. Film prati život Tese, devojke iz radničke porodice sa “Steten ajlenda” – ostrva u blizini Menhetna. Tesini snovi da se probije na njujorškoj finansijskoj sceni najzad se ostvaruju. U verziji filma “King Kong” iz 1979. godine, džinovski majmun se penje na Kule bliznankinje, a ne na Empajer stejt bilding kao u originalnoj verziji iz 1974. Ipak, možda najdramatičniji poduhvat odigrao se 1974. godine …kada je francuski umetnik Filip Peti u tajnosti razapeo žicu između dve Kule po kojoj je zatim hodao čitavih 45 minuta. Policiji je ostalo samo da posmatra. U dokumentarnom filmu “Čovek na žici” iz 2008. godine prikazane su fotografije i originalni video materijal tog zaprepašćujućeg poduhvata, koji predstavlja moć jednog čoveka nad građevinom. Zgrade Svetskog trgovinskog centra igrale su i ljubavne uloge, kao npr. u filmu “Moonstruck” iz 1987. U filmu, Loreta Kastorini, Italijanka američkog porekla se zaljubljuje u jednorukog bruklinškog pekara, koga glumi Nikolas Kejdž. U jednoj sceni, pun mesec, koji obasjava Loretin čudnovati komšiluk u Bruklinu, uzburkao je emocije Italijana koji tu žive. U pozadini blistaju Kule bliznakinje. Svetski trgovinski centar je takođe bio prikladan za filmove o katastrofama. U jednom od njih, “Dan nezavisnosti” reditelja Rolanda Emerika iz 1996. godine...vanzemaljci uništavaju američka obeležja, među kojima su i Kule bliznakinje. U nekim slučajevima, kaže Sterit, reditelji su izbacili scene u kojima se vide kule kako ne bi uznemirili gledaoce. Jedan od primera je ovaj snimak iz 2002. godine iz filma “Spajdermen”. Sterit smatra da je to bilo preterano, međutim Njujorčani ne misle tako. Evo šta kažu neki od njih koji su prolazili pored Nulte tačke. " Dejvid Sterit kaže da se ta praznina najbolje videla u krimi drami “25-ti sat” reditelja i Njujorčanina, Spajka Lija. Kamera se fokusira na dva paralelna zraka svetlosti koja se uzdižu sa mesta gde su nekada stajale Kule bliznakinje, simbolišući ono što oseća većina Njujorčana – da je amputirana građevina još uvek tu.